## Príloha č. 9 Prioritná os 1 - Špecifický cieľ 2: Zabezpečiť účinné informovanie a publicitu

Špecifický cieľ je zameraný na zefektívnenie stratégie komunikácie zo strany koordinujúcich subjektov EŠIF, aby pomoc poskytovaná z EŠIF bola transparentná pre všetky cieľové skupiny prostredníctvom širokej publicity na všetkých úrovniach riadenia a implementácie, s použitím širokého spektra nástrojov a nových spôsobov komunikácie.

Priama informovanosť v oblasti podpory EŠIF pre AK prijímateľov a širokej verejnosti a možnosti realizácie projektov si vyžiada väčší dôraz na stratégiu komunikácie o podpore OP, vyššiu úroveň koordinácie CKO (do 31.5.2016)/ÚV SR (od 1.6.2016) a riadenia komunikácie voči RO a dôraz na posilnenie nových médií. Všetky aktivity spojené s publicitou, informovanosťou a zverejňovaním informácií na webových stránkach budú dostupné aj v prístupnej forme.

V zmysle zákona č. 171/2016 Z.z. prechádzajú pôsobnosti v oblasti koordinácie využívania finančných prostriedkov z fondov Európskej únie z Úradu vlády Slovenskej republiky na Úrad podpredsedu vlády Slovenskej republiky pre investície a informatizáciu od 1. 6. 2016.

V tejto súvislosti dôjde k oddeleniu činností v oblasti informovania a komunikácie od centrálneho koordinačného orgánu od 1. 6. 2016.

Nezávislé prieskumy verejnej mienky (Eurobarometer) zhodnotili, že povedomie verejnosti o prínose politiky súdržnosti (podpore Spoločenstva) je na adekvátnej úrovni. Bez plnohodnotnej informačnej kampane zameranej na udržanie povedomia a informovanosti AK prijímateľov a širokej verejnosti sa pozitívne výsledky môžu zmeniť, resp. sa informovanie o podpore EŠIF do veľkej miery obmedzí na negatívne informácie.

Pre zabezpečenie vyššej efektívnosti a účinnosti informačných a komunikačných aktivít bude potrebné vypracovať komunikačnú stratégiu podpory EŠIF na Slovensku na úrovni Partnerskej dohody a zabezpečiť operatívnu spoluprácu medzi CKO a RO s cieľom koordinácie činností.

Časť prostriedkov technickej pomoci v rámci špecifického cieľa bude vynaložená na zabezpečenie efektívnej komunikácie na centrálnej úrovni  s podporou RO OP TP a RO a SORO s cieľom zaistenia publicity a znalosti AK prijímateľov o príslušných RO a SORO. Zabezpečenie informovanosti AK prijímateľov o jednotlivých RO a SORO vytvorí prehľadnosť a zvýšenie pozitívneho prístupu k vnímaniu l subjektom EŠIF.

Špecifické služby ako napr. príprava spotov a nákup médií budú zabezpečované externými dodávkami. Pozornosť sa bude venovať aktívnemu využívaniu webových sídel na komunikáciu s verejnosťou.

Vo vzťahu k PO 2014-2020 a k začiatku implementácie Partnerskej dohody a nových OP bude zabezpečovaná ucelená informačná kampaň zo strany CKO (do 31.5.2016)/ÚV SR (od 1.6.2016) s podporou RO OP TP. Kvalitne pripravená iniciačná kampaň významnou mierou prispeje k zvýšeniu povedomia AK prijímateľov a širokej verejnosti o pomoci EŠIF a možnostiach jej využívania, taktiež aj OCKÚ OLAF zlepší informovanosť o činnostiach, kompetenciách a úlohách OCKÚ OLAF voči subjektom v rámci riadenia a implementácie EŠIF, ale najmä voči verejnosti k zabezpečeniu lepšej spolupráce a pomoci pri identifikovaní a vyšetrovaní prípadov poškodenia finančných záujmov EÚ.

Oprávnené aktivity

*Opis typu a príklady aktivít*

Uvedený špecifický cieľ bude napĺňaný prostredníctvom podpory aktivít[[1]](#footnote-1) zameraných najmä na:

1. Realizáciu komunikačného plánu
2. Zabezpečenie výmeny informácií na úrovni subjektov zapojených do riadenia, monitorovania, hodnotenia, informovania a komunikácie, budovanie sietí, riešenia podaní a podnetov, kontroly a auditu EŠIF
3. ***Realizácia komunikačného plánu***

Cieľom bude pripraviť stratégiu komunikácie na národnej úrovni v nadväznosti na výsledky Komunikačného plánu pre NSSR 2007–2013 a z pohľadu výsledkov analýzy rozsahu a informovanosti cieľových skupín o dôležitých okruhoch komunikácie (cieľoch PD, cieľoch OP, možnostiach využitia finančných nástrojov) a za stavu súčasného mediálneho prostredia, v rámci ktorého bude realizovaná informovanosť a komunikácia

1. ***Zabezpečenie výmeny informácií na úrovni subjektov zapojených do riadenia, monitorovania, hodnotenia, informovania a komunikácie, budovanie sietí, riešenia podaní a podnetov, kontroly a auditu EŠIF***

Cieľom bude zabezpečenie výmeny informácií a ich komunikovanie prostredníctvom centrálneho registra ponaučení na národnej úrovni. Register ponaučení bude reprezentovať riešenia a prístup RO a SORO k jednotlivým fázam implementácie OP a riešenia problémových oblastí implementácie. CKO (do 31.5.2016)/ÚV SR (od 1.6.2016)bude zabezpečovať monitorovanie registra ponaučení a na pravidelnej báze bude register aktualizovať a komunikovať prostredníctvom pracovných skupín.

Taktiež bude zabezpečená činnosť centra znalostí, ktorej cieľom je vytvorenie systému šírenia a výmeny informácií pre všetkých zamestnancov uplatňujúcich pravidlá štátnej pomoci spojené s implementáciou a kontrolou EŠIF (RO, sprostredkovateľské orgány, certifikačné orgány a orgány auditu; v prípade finančných nástrojov aj fond fondov a orgány, ktoré implementujú finančné nástroje). Úlohou centra znalostí je zabezpečenie šírenia informácií aj pre ostatných poskytovateľov štátnej pomoci, príjemcov a pre širokú verejnosť.

1. V zmysle čl. 59 Nariadenia európskeho parlamentu a rady (EÚ) č. 1303/2013 sa príklady aktivít uvedené pre špecifický cieľ 2 prioritnej  
   osi 1 môžu týkať predchádzajúcich a nasledujúcich programových období. [↑](#footnote-ref-1)